**NATJEČAJ ZA GRAFIČKO OBLIKOVANJE WEB STRANICE**

**„AGORA“ - UDRUGE MLADIH DUGE RESE**

**1. Predmet natječaja**

Temeljem Odluke Vijeća Udruge „Agora“ , raspisuje se Natječaj za grafičko oblikovanje web stranice

***„AGORA“ - UDRUGE MLADIH DUGE RESE***

**2. Opći uvjeti**

Natječaj je internog karaktera i otvoren je za sudjelovanje svim učenicima **trećeg i četvrtog razreda** srednje škole Duga Resa usmjerenja **web dizajn**.

Na Natječaju nije dopušteno sudjelovanje članova uže obitelji Povjerenstva za ocjenu rada.

Svaki od natjecatelja, autor/skupina autora (do 2 člana), ima pravo sudjelovanja s najviše dva rada.

Natjecatelji ne smiju javno objaviti svoje radove i dužni su ih držati anonimnima sve do objave rezultata Natječaja. U suprotnom će natjecatelji i njihovi radovi biti isključeni iz Natječaja.

Prijedlog rješenja treba biti različit od postojećih za druge udruge, organizacije ili tvrtke.

Web stranica treba biti originalni rad autora/skupine autora.

Web stranica svojim izgledom i sadržajem ne smije iskorištavati ni uvrijediti ničija politička, svjetonazorska, nacionalna, spolna, rasna, vjerska ili kulturna opredjeljenja i drugu pripadnost.

Dodatni tehnički uvjeti koje web stranica mora ispunjavati nalaze se u dijelu 6. ovog Natječaja.

Natječaj se objavljuje na službenim mrežnim stranicama Srednje škole Duga Resa (http://ss-duga-resa.skole.hr/).

Natječaj započinje 12. 11. 2013. godine po objavi na navedenim mrežnim stranicama.

**3. Predaja natječajnih radova**

Rok za predaju natječajnih radova je 12. 12. 2013. godine. Radovi se mogu predati u

ured pedagoginje Srednje škole Duga Resa, gđa. Draženka Bišćan, dipl. uč.

Srednja škola Duga Resa

Jozefinska cesta 27

47250 Duga Resa, Hrvatska

(s naznakom : NATJEČAJ ZA WEB „AGORA“ – Ne otvarati)

Radovi se označavaju šifrom na omotnici u kojoj se rad dostavlja. U slučaju da natjecatelji sudjeluju u Natječaju s više radova, svaki je rad potrebno dostaviti odvojeno, u posebnim omotnicama.

Svaki se rad dostavlja zasebno u zatvorenoj omotnici.

Na omotnici mora biti istaknuta:

* šifra autora

Omotnica mora sadržavati:

* Podatke o autoru/ima:
* ime i prezime autora
* adresa
* e-mail
* kontakt telefon
* rad prema tehničkim uvjetima navedenim ovom Natječaju
* odgovarajući HTML dokument koji predstavljaju prijedloge za grafički izgled web stranica
* popratnih CSS datoteka i grafičkih elemenata u JPG, GIF ili PNG formatu

**Radove treba predati u elektroničkom obliku na CD-u.**

Predani CD (DVD) mora biti čitljiv na MS Windows sustavima.

**4. Izbor pobjednika Natječaja i Povjerenstvo za ocjenu rada**

Radovi dostavljeni nakon roka za dostavu (točka 3. stavak 1.) i radovi koji ne ispunjavaju uvjete Natječaja bit će isključeni iz Natječaja i neće se razmatrati.

Ukoliko autor/skupina autora pošalje više od dvije prijave, sve će prijave biti odbijene iz formalnih razloga.

Radove prispjele na Natječaj ocijenit će Povjerenstvo od tri (3) člana koje čini predmetni profesor i 2 člana Vijeća udruge „AGORA“ .

Povjerenstvo će ocjenjivati radove pod šiframa autora, a podaci o autorima utvrdit će se po završetku rada Povjerenstva, tj. izbora najboljega rada.

Povjerenstvo ima pravo odbiti sva predložena rješenja, ne proglasiti pobjednika Natječaja ili ne dodijeliti nagradu o čemu će svi sudionici postupka prikupljanja prijedloga biti obaviješteni preko mrežnih stranica Srednje škole Duga Resa (http://ss-duga-resa.skole.hr/).

Na temelju prikupljenih radova i dokumentacije Povjerenstvo će odabrati najbolji prijedlog web stranicu udruge mladih Duge Rese i za koji ocijeni da najbolje odgovara uvjetima iz ovoga Natječaja.

Prilikom ocjenjivanja pristiglih radova Povjerenstvo će posebno uzeti u obzir:

• funkcionalnost,

• dizajnersku kvalitetu,

• originalnost,

• mogućnosti primjene.

Povjerenstvo će, ukoliko kvaliteta pristiglih radova bude zadovoljavajuća, donijeti odluku o izboru najboljega prijedloga loga za koju će se dodijeliti **nagradu** koja se sastoji od:

* **besplatnog jednogodišnjeg članstva u udruzi Agora za članove pobjedničkog tim**
* **majice s logotipom udruge**
* **večeru za 2 osobe u hotelu Duga Resa**
* **4 ulaznice za PAN Metropolis Ice Fevera spektakla koji donosi Medveščakov nastup u drugoj najjačoj izvan američkoj hokejskoj ligi svijeta**

**(lokacija: Arena Zagreb, termin: po dogovoru)**

S autorom/skupinom autora odabranoga najboljeg prijedloga web stranice sklapa se Ugovor o korištenju prijedloga web stranice sukladno uvjetima iz ovoga Natječaja te pozitivnim propisima.

**5. Završne odredbe**

Prijavom na Natječaj natjecatelji prihvaćaju Natječaj, uvjete Natječaja (opće i tehničke, rezultate ocjene Povjerenstva) te pristaju na objavljivanje svojih podataka i javno izlaganje natječajne dokumentacije za potrebe udruge mladih Duge Rese „Agora“.

Predajom natječajnoga rada autor/skupina autora potvrđuje autorstvo svog natječajnog rada i posjedovanje ovlasti daljnjega korištenja, izmjene i razrade natječajnoga rada.

Uručivanjem nagrade pobjedničkom radu Udruga mladih Duge Rese „Agora“ postaje vlasnikom materijalnih autorskih prava rada sukladno Ugovoru, a autor zadržava moralna autorska prava.

Troškove izrade natječajnoga rada i slanja pokriva autor.

Svi eventualni sporovi koji bi mogli nastati iz ovoga Natječaja ponajprije će se rješavati dogovorno i mirenjem. U slučaju da se ne mogu riješiti na taj način, spor će se rješavati pred stvarno i mjesno nadležnim sudom.

**6. Tehnički podaci**

Stranice u potpunosti trebaju biti izrađene u CMS (Content Management System) sustavu za samostalno upravljanje sadržajem, i to dvojezično na hrvatskom i engleskom jeziku. Unos sadržaja (tekstovi, slike…) bit će obavljen od strane Udruge. Stranice moraju omogućavati višestruku razinu pristupa i administriranja, vremensko definiranje objave sadržaja, autogeneriranje ključnih riječi i autogeneriranje varijacija i editiranje prikaza slika. Također stranice trebaju sadržavati centralnu bazu fotografija (mogućnost povezivanja fotografija s centralne lokacije na više lokacija), forum te mogućnost povezivanja raznih video sadržaja sa vanjskih poslužitelja.

Usluga izrade web stranice treba uključivati i uslugu optimizacije web stranica za tražilice ili pretraživače (SEO) i SEF - Search Engine Friendly modul (Meta dana, URL).

Zbog lakše izrade moguće je odvojiti forum i web (isti dizajn ali da nisu na jednom URL-u).

Boje web stranice su proizvoljne s naglaskom na zelenu, bijelu i žutu.

Stranice moraju sadržavati sljedeće:

**Početna**

**Agora**

**Novosti**

**Aktivnosti**

**Multimedija**

**Linkovi**

**Download**

**Forum**

**Impressum**

**Kontakt**

**Agora (podrubrike)**

* **O udruzi**
* Unutarnji ustroj
	+ tijela udruge
	+ članstvo
* Dokumenti i publikacije
* Statut
* Pravilnik o članstvu
* Financijski izvještaji
* Publikacije
* **Suradnja**
* Partneri
* Sponzori i donatori

**Aktivnosti**

* Projekti i programi
* Aktualni projekti i programi
* Ostalo
* Volontiranje
* Humanitarno djelovanje

Sretno!